Даследчая дзейнасць зацягвае. Уладзімір Лябедзька расказвае, што ёсць дзеці, якія і пасля заканчэння школы (а яна дзейнічае з 2013 года) жадаюць праводзіць даследаванні і просяць дапамагчы ім знайсці перпектыўную тэму. Гэта сведчыць пра тое, што школа аказвае станоўчы ўплыў і пасля завяршэння навучання.Уладзімір Мікалаевіч паказвае дзецям аркуш, на які наклеены знакаміты венерын чаравічак. Шчыра кажучы, я ўпершыню ўбачыла гэтую расліну ў натуральную велічыню і здзівілася, якая яна вялікая і прыгожая.